කෙසේ නමුත් එසේ පරිවර්තනය කරගැනීමට නිශ්චිත කාල සීමාවක් රුසියානු මුදල් අමාත්‍යංශය ප්‍රකාශ කර නැත.රූබල් මුදල් ඒකකයෙන් විදේශ ණය ගෙවීමේදී,ගිවිසුම් ගත වීමේදී එකඟ වූ කොන්දේසි උල්ලංඝනය වන බැවින් රුසියාව තාක්ෂණිකව විදේශ ණය පැහැර හැරි රටක් බවට පත් වන බව විශ්ලේෂකයෝ පවසති.රුසියානු අධිරාජ්‍ය බිඳ දමමින් සෝවියට් සංගමය පිහිටවූ 1917 බොල්ෂෙවික් විප්ලවයෙන් පසු රුසියාව විදේශ ණය ගෙවීමක් පැහැර හැර නොමැති බව පැවැසෙයි.90 දශකයේදී ඇති වූ ආසියානු ආර්ථික අර්බුදයේදී රුසියාව දේශීය ණය ගෙවීම පැහැර හැරියත් ජාත්‍යන්තර සහාය ලබාගනිමින් ඉන් ගොඩ ඒමට හැකියාව ලැබුණේය.